

ที่ มท ๐๘๐๓.3/ ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 พฤศจิกายน 2564

เรื่อง การเตรียมความพร้อมการขึ้นระบบบริหารการเงินการคลังภาครัฐแบบอิเล็กทรอนิกส์ใหม่ (New GFMIS Thai)

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกรมบัญชีกลาง ด่วนที่สุด ที่ กค 0414.2]/ว 1143

 ลงวันที่ 16 พฤศจิกายน 2564 จำนวน 1 ชุด

 ด้วยกรมบัญชีกลางแจ้งว่า เพื่อเป็นการเตรียมความพร้อมของหน่วยงานในด้านต่าง ๆ ให้สามารถปฏิบัติงานในระบบ New GFMIS Thai ได้ จึงขอให้จังหวัดแจ้งสำนักงานส่งเสริมการปกครองท้องถิ่นจังหวัด ดำเนินการดังนี้

 1. เตรียมความพร้อมทางด้านเทคนิค และปรับปรุงการตั้งค่าระบบเครือข่ายอินทราเน็ต (Intranet) ปัจจุบันของหน่วยงาน ให้สามารถเชื่อมโยงเข้ากับระบบ New GFMIS Thai ของกระทรวงการคลังได้ ขอให้ทุกหน่วยงานที่ใช้ระบบ GFMIS Web Online ผ่านช่องทางอินทราเน็ตและอินเตอร์เน็ตอยู่ในปัจจุบันทดสอบทางด้านเครือข่ายและเครื่องคอมพิวเตอร์ให้แล้วเสร็จ ภายในวันจันทร์ที่ 20 ธันวาคม 2564

 2. ให้หน่วยงานที่มีหน่วยเบิกจ่ายมากกว่า 1 หน่วยเบิกจ่าย ดำเนินการตรวจสอบ หน่วยเบิกจ่ายภายในสังกัดให้ถูกต้อง กรณีตรวจสอบพบว่าไม่ถูกต้อง ให้แจ้งกรมบัญชีกลางภายในวันอังคารที่ 7 ธันวาคม 2564 ซึ่งกรมส่งเสริมการปกครองท้องถิ่นได้ตรวจสอบแล้ว ถูกต้องทุกหน่วยเบิกจ่าย

3. ดำเนินการลงทะเบียนเปลี่ยนแปลงผู้มีสิทธิขอใช้ GFMIS Token Key หรือรหัสผู้ใช้ในระบบ GFMIS Web Online ช่องทางอินทราเน็ตและอินเตอร์เน็ตให้เป็นปัจจุบันภายในวันอังคารที่ 7 ธันวาคม 2564 กรณีไม่ดำเนินการให้เป็นปัจจุบันจะมีผลกระทบต่อการได้รับสิทธิในการเข้าใช้งานในระบบ GFMIS Web Online

 4. ดำเนินการตรวจสอบอายุการใช้งานคงเหลือของอุปกรณ์ GFMIS Token Key โดยให้มีอายุการใช้งานคงเหลือเกิน 1 ปี กรณีตรวจสอบพบว่ามีอายุการใช้งานคงเหลือไม่เกิน 1 ปี ให้ดำเนินต่ออายุ ให้เป็นไปตามเงื่อนไขต่อไป กรณีหน่วยงานตั้งอยู่ในส่วนภูมิภาคให้ติดต่อสำนักงานคลังจังหวัดที่เบิกจ่าย

รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองคลัง

กลุ่มงานบัญชี

โทร. ๐-๒๒๔๓-๒๒๒๕ โทรสาร. ๐-๒๒๔๑-๙๐๒๔

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวพิกุล นาคชำนาญ 09 2971 0443